ERA-ISLA-DETH-TRESOR-WEB	Mentretant, eth Capitan semblaue alegrar-se dera sua pròpria musica, d’ua manèra graduau, enquia qu’acabèc fotent un còp damb era man sus era taula d’aquera manèra brusca e autoritària que toti nosati sabíem pro ben que volie díder: “Silenci!” Totes es votzes carèren ath còp, coma per encantament, exceptat era deth Doctor Livesey que seguic parlant imperturbable clara e agradiuament, interromput solet pes vigoroses shurlades que hège ath sòn cigar cada dues o tres paraules.